KINNITATUD
Kaitseväe juhataja 27.03.2024 
käskkirjaga nr 548

NATO STAABIELEMENDI EESTI KONTINGENDI 
PÕHIMÄÄRUS

I. Üldsätted

1.	NATO staabielemendi Eesti kontingendi (edaspidi kontingent) moodustavad kontingendi koosseisus olevatele ametikohtadele määratud Kaitseväega teenistus- või töösuhtes olevad isikud.

2.	Kontingendi ülem on aruandekohustuslik peastaabi ülema ees.

II. Kontingendi juhtimine ja koosseis

3.	Kontingenti juhib kontingendi ülem, kelle nimetab ametikohale Kaitseväe juhataja. 

4.	Kontingendi ülem allub teenistuslikult peastaabi ülemale. Kontingendi ülema ametijuhendi kinnitab peastaabi ülem.

5.	Kontingendi ülema äraolekul täidab tema ülesandeid kontingendi ülema poolt nimetatud teenistuja.

6.	Kontingendi koosseisu liige allub NATO staabielemendis SHAPE-i poolt kinnitatud struktuuri järgselt vastavale ülemale ja teenistuslikes küsimustes kontingendi ülemale. Kontingendi koosseisu liikme teenistuskohustused, pädevus, õigused ja alluvus siseriiklikus käsuliinis määratakse kindlaks nende ameti või tööjuhendis, mille kinnitab kontingendi ülem.

7.	Kontingendi koosseisus olevate ameti- ja töökohtade arvu ning liigituse kehtestab Kaitseväe juhataja Kaitseväe peastaabi koosseisus arvestades SHAPE-i poolt kinnitatud struktuuri.

III. Kontingendi dokumendiplank

8.	Kontingendi ülemal ja tema kooskõlastusel kontingendi teenistujatel on oma tegevusvaldkonda kuuluvate ülesannete täitmisel õigus kasutada Kaitseväe dokumendiplanki. NATO Staabielement kasutab üksusena oma NATO käsuliinist saadud ülesannete täitmisel NATO staabielemendi eraldiseisvat dokumendiplanki.